CELEX: 32014D0794
Language: hr
Date: 2014-11-07 00:00:00
Title: 2014/794/EU: Odluka Vijeća od 7. studenoga 2014. o stajalištu koje treba zauzeti u ime Europske unije u okviru Odbora za suradnju u području kulture osnovanog Protokolom o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu sastavljanja popisa 15 arbitara

15.11.2014   
            
            
               HR
            
            
               Službeni list Europske unije
            
            
               L 330/40
            
         ODLUKA VIJEĆA
   od 7. studenoga 2014.
   o stajalištu koje treba zauzeti u ime Europske unije u okviru Odbora za suradnju u području kulture osnovanog Protokolom o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu sastavljanja popisa 15 arbitara
   
      (2014/794/EU)
   
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 167. stavak 3. u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane (1) (dalje u tekstu „Sporazum”), potpisan je 6. listopada 2010. Sporazum sadrži Protokol o suradnji u području kulture („Protokol”) kojim se, u skladu s njegovim člankom 1., utvrđuje okvir unutar kojega stranke surađuju kako bi olakšale razmjenu u pogledu kulturnih djelatnosti, dobara i usluga, uključujući, između ostalog, u audiovizualnom sektoru.
            
         
               (2)
            
            
               Sporazum se, u skladu s njegovim člankom 15.10.5., djelomično privremeno primjenjuje Odlukom Vijeća 2011/265/EU (2) („Odluka”) od 1. srpnja 2011. do završetka postupaka potrebnih za njegovo sklapanje.
            
         
               (3)
            
            
               U skladu s člankom 6. Odluke, Vijeće, odlučujući u skladu s Ugovorom, određuje stajalište koje Europska unija treba zauzeti u Odboru za suradnju u području kulture („Odbor”) o odlukama koje proizvode pravne učinke.
            
         
               (4)
            
            
               Člankom 3.a Protokola predviđa se da Odbor odmah nakon svog osnivanja sastavlja popis 15 osoba koje će obavljati funkciju arbitra.
            
         
               (5)
            
            
               Unija bi trebala utvrditi stajalište koje treba zauzeti u Odboru u pogledu sastavljanja popisa arbitara.
            
         
               (6)
            
            
               Stajalište Unije u okviru Odbora trebalo bi se stoga temeljiti na priloženom nacrtu Odluke,
            
         DONIJELO JE OVU ODLUKU:
   Članak 1.
   Stajalište koje u ime Unije treba zauzeti u Oboru za suradnju u području kulture, osnovanom Protokolom o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane, u pogledu sastavljanja popisa 15 osoba koje će obavljati funkciju arbitra temelji se na nacrtu odluke Odbora o suradnji u području kulture priloženom ovoj Odluci.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 7. studenoga 2014.
      
         
            Za Vijeće
         
         
            Predsjednik
         
         P. C. PADOAN
      
   
   
      (1)  SL L 127, 14.5.2011., str. 6.
   
   
      (2)  Odluka Vijeća 2011/265/EU od 16. rujna 2010. o potpisivanju, u ime Europske unije, i privremenoj primjeni Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane (SL L 127, 14.5.2011., str. 1.).
   
      NACRT
      ODLUKA br. … ODBORA ZA SURADNJU U PODRUČJU KULTURE IZMEĐU EU-a I KOREJE
      od …
      o sastavljanju popisa 15 arbitara iz članka 3.a Protokola o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane
      ODBOR ZA SURADNJU U PODRUČJU KULTURE,
      uzimajući u obzir Protokol o suradnji u području kulture uz Sporazum o slobodnoj trgovini između Europske unije i njezinih država članica, s jedne strane, i Republike Koreje, s druge strane, potpisan u Bruxellesu 6. listopada 2010., a posebno njegov članak 3.a,
      budući da:
      
                  (1)
               
               
                  Člankom 3.a Protokola o suradnji u području kulture („Protokol”) predviđa se rješavanje sporova navedeno u četrnaestom poglavlju Sporazuma o slobodnoj trgovini između Europske unije i njezinih država članica, s jedne strane, i Republike Koreje, s druge strane, pri čemu se sporovi rješavaju uključivanjem arbitražnog vijeća.
               
            
                  (2)
               
               
                  U slučaju spora stranke se međusobno savjetuju kako bi postigle dogovor o sastavu arbitražnog vijeća.
               
            
                  (3)
               
               
                  Ako stranke ne mogu postići dogovor o sastavu arbitražnog vijeća, sastav se utvrđuje putem odabira ždrijebom s popisa osoba sastavljenog u skladu s člankom 3.a točkom (c) Protokola.
               
            
                  (4)
               
               
                  Stranke su postigle dogovor o popisu 15 arbitara,
               
            DONIO JE OVU ODLUKU:
      Članak 1.
      Sastavlja se popis 15 arbitara u skladu s člankom 3.a točkom (c) Protokola. Popis je naveden u Prilogu ovoj Odluci.
      Članak 2.
      Ova Odluka stupa na snagu na dan donošenja.
      
         Sastavljeno u … ….
         
            
               Za Odbor za suradnju u području kulture
            
            
               Prvi zamjenik ministra
            
            
               Ministarstvo kulture, sporta i turizma Republike Koreje
            
            
               Glavni direktor Glavne uprave za obrazovanje i kulturu
            
            
               Europska komisija
            
         
      
   
   
      PRILOG
      POPIS ARBITARA
      
         Arbitri koje predlaže EU
      
      James BRIDGEMAN
      Ursula KRIEBAUM
      Alessandra LANCIOTTI
      Hélène RUIZ FABRI
      Jan WOUTERS
      
         Arbitri koje predlaže Koreja
      
      Byung-Chol YOON
      Eun Young PARK
      Young Jae CHO
      Seung-Soo CHOI
      Chang Hwan SHIN
      
         Predsjednici
      
      Florentino P. FELICIANO (Filipini)
      Juan Antonio DORANTES (Meksiko)
      Christian HÄBERLI (Švicarska)
      Leng Sun CHAN (Malezija)
      Teresa CHENG (Kina)